**Xubalandia** (en somalí, *Jubbaland*; en árabe, جوبالاند ) ou **Val do Xuba** (en somalí, *Dooxada Jubba*) ou **Azania** (en somalí, *Asaaniya*; en árabe, آزانيا‎‎), é unha Rexión autóma do sur de Somalia

O seu nome oficial é *Dowlad Goboleedka Jubbaland ee Soomaaliya* (en somalí) / ولاية أرض جوبا في الصومال (en árabe), é dicir, "Rexión autónoma de Xubaland en Somalia".

Xeografía
---------

A súa fronteira oriental encóntrase a 40–60 km ao leste do río Xuba, que se estiende desde Gedo até o océano Índico, mentres que o seu lado occidental bordea a provincia nororiental de Kenya, límite que foi establecido durante o período colonial.

Xubalandia ten unha superficie de 110 293 km2 e, en 2005, a súa poboación era de 953 045 habitantes.

O seu territorio está formado polas provincias de Gedo, o Baixo Xuba e o Xuba medio.

A capital é Bu'ale, e a súa cidade máis grande é Kismaayo, situada na costa cerca da desembocadura do río Xuba. Bardera, Afmadow, Luuq e Beled Haawo son outras cidades da rexión.

Historia
--------

Bandeira da Xubalandia independente.
Desde 1836 até 1861, partes de Xubalandia foron nominalmente reclamadas polo Sultanato de Mascate (agora en Omán). Máis tarde, incorpoáronse á África Oriental Británica.

A zona estvo habitada principalmente polos Darod, clan nómade, e máis especificamente polo subclán dos Ogadeni, polos subgrupos Harti (Majeerteen, Dhulbahante e Warsangali) e outros subclans pertencentes aos clans Dir e Hawiye.

En 1925, o territorio foi cedido polo Reino Unido a Italia, e pasou a formar parte da Somalia italiana.

Na época de colonización italiana, o territorio pasou a denomimarse **Transxuba**, ou **Ultraxuba** (en italiano, *Oltre Giuba*, porque estaba situada a partir da marxe oeste do río Xuba, até a fronteira con Kenya. En 1926 tiña unha poboación de 120 000 habitantes.

O 1 de xullo de 1960, a rexión, xunto co resto da Somalia italiana e a Somalia británica, pasou a dormar parte da independente República Federal de Somalia.

En Xubalandia tiveron lugar numerosas batallas durante a Guerra Civil Somalí. Seguindo a secessión de Puntlandia, en xullo de 1998 varios líderes rexionais comezaron a prepararse para a independencia. O 3 de setembro de 1998, baixo a dirección de Mohamed Said Hersi, coñecido como *Xeneral Morgan*, Xubalandia declarose independente, sendo a cidade portuaria de Kismaayo a súa capital. Da mesma forma que o goberno de Puntlandia, Mohamed Said Hersi declarou que Xubalandia volvería a formar parte dunha Somalia unida, cando a paz se establecera.

A finais de agosto de 2006, militantes islamistas (do Consello Supremo das Cortes Islámicas, CSCI) lograron o control da maioría da rexión, as provincias de Jubbada Dhexe (Xuba Medio) e Jubbada Hoose (Baixo Xuba), incluíndo a cidade de Kismaayo, e estabeleceron a súa propia administración. Ahmed Mohamed Islam (en somalí, *Sheekh Axmed Maxamed Islaam*) ou *Sheikh Ahmed Madobe*, ou *Madobe*, membro do islamista CSCI, foi nomeado presidente de Xubalandia.

A Alianza do Val do Xuba (JVA) pasou a gobernar en Gedo, sufrindo as súas milicias unha serie de derrotas, como consecuencia das cales, a JVA pasou a aceptar o Goberno Transitorio Federal de Somalia (TFG). A finais de decembro de 2006 o JVA, agora incorporado ao TFG, e co apoio militar de Kenya, retomou o Val do Xuba. En setembro de 2012, Kismaayo foi reconquistada polo TFG e forzas kenyanas.

Para reclamar a posesión do territorio, o goberno de Somalia anunciara en 2010 unha nova administración autónoma chamada **Azania**, que se formalizou o ano seguinte. En 2013, a administración provisional de Xubalandia, dentro de Somalia, foi oficialmente establecida e recoñecida. O 15 de maio dese ano, Ahmed Mohamed Islam, o antigo presidente do país, foi elixido presidente da Rexión autónoma.

Galería de imaxes
-----------------

* Selos postais de Xubalandia durante a administración italianaSelos postais de Xubalandia durante a administración italiana
* Soldados da Unión Africana protexendo unha pnte sobre o río Xuba, cerca da cidade de BurdubowSoldados da Unión Africana protexendo unha pnte sobre o río Xuba, cerca da cidade de Burdubow
* Jerdaani Gorge, ao oeste de Bardera, (provincia de Gedo)Jerdaani Gorge, ao oeste de Bardera, (provincia de Gedo)
* Vista aérea de BarderaVista aérea de Bardera
* O río Xuba augas abaixo de JamaameO río Xuba augas abaixo de Jamaame
* Paisaxe preto de KysmaayoPaisaxe preto de Kysmaayo
* O Presidente do Goberno de Somalia chega a Kismaayo para abrir a Conferencia de Reconciliación para XubalandiaO Presidente do Goberno de Somalia chega a Kismaayo para abrir a Conferencia de Reconciliación para Xubalandia
* Posta en marcha da administración provisional de XubalandiaPosta en marcha da administración provisional de Xubalandia
* Celebración da nova administraciónCelebración da nova administración
* Mulleres na celebración da nova administración (20 de xaneiro de 2014)Mulleres na celebración da nova administración (20 de xaneiro de 2014)
* Ahmed Mohamed IslamAhmed Mohamed Islam
* O presidente de Puntlandia de visita en KismaayoO presidente de Puntlandia de visita en Kismaayo

Notas
-----

1. ↑  Mohamed Amin AH Osman (1993): *Somalia, Proposals for the Future*. Somalia Patriotic Movement.
2. ↑  "Regions, districts, and their populations: Somalia 2005 (draft)" Arquivado 28 de xullo de 2017 en Wayback Machine. (PDF). UNDP.
3. 1 2  State Government of Jubaland of Somalia. March, 2013. *(en inglés)*.
4. ↑  Thousands displaced as insurgents take control of Kismayo en IRIN. *(en inglés)*. Consultada o 23-04-207.
5. ↑  Somalia: Prominent Islamist leader joins Sufis Arquivado 15 de abril de 2020 en Wayback Machine. en Mareeg Online *(en inglés)*. Consultada o 23-04-2007.
6. ↑  Furiosi combattimenti in Somalia L’esercito keniano conquista Khisimaio Diario *La Stampa*, 28-09-2012. *(en italiano)*. Consultado o 23-04-2017.
7. ↑  
Former Islamist warlord elected president of Somali region Axencia *Reuters*, 15 de naio de 2013. *(en inglés)*. Consultada o 23-04-207.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Xubalandia Modificar a ligazón no Wikidata*** |

### Outros artigos

* Somalia
* Somalia italiana
* África Oriental italiana
* Guerra Civil Somalí
* Lista de movementos autonomistas, federalistas, nacionalistas e independentistas, Somalia